LAxencia nació formalmente nel añu 1999, muncho antes de la moda de los blogues, cola idea dufiertar noticies de baldre non sólo nasturianu sinón con un conteníu asturianu y dende un puntu de vista asturianu, y non yá provincial, provincialista o hespañolista que yera y ye lo más avezao nel periodismu dAsturies. Ye estraño pero dende Madrid cuando lleemos eso de la cocina  rexonal da risa porque nun sabemos a qué rexón se refieren, o dicen cocina asturiana o nun nos enteramos de qué rexón se trata. Calculo que pueden cuntase por millones les noticies nasturianu unviaes yá a munchos miles de destinatarios de tol mundu, medios, revistes, radios, televisiones, centros, universidaes, instituciones, asociaciones y particulares nun llabor de difusión de la llingua que dio y da munchos resultaos positivos. Hai munches anécdotes y curiosidaes que pocos saben. LAxencia CPN foi  la primera que denunció que nos premios de la SGAE nun había premiu pa la música nasturianu y causalmente porque antes de la primer edición atopéme en Madrid con un foyetu colos nominaos. Non sólo eso sinón que darréu dello lAxencia mandaba cuasi diariamente correos y noticies a toos y caún de los xestores de la SGAE, que yeren unos cuarenta y más dunu de xuru que deprendió asturianu. Pues bien, dalgunos contestaben los correos, recuerdo quunu dellos comentaba que non, que nun consideraben dar premiu  al asturianu porque si non teníen que premiar tamién al caló. Qué coses! como si fueren escluyentes. De la RAE tamién dalgunu contestaba nesti sentíu, pero sólo al principiu yá que llueu lAxencia tamién difundió artículos, ensayos, semeyes y vídeos, incluso un cursu dasturianu pa hespañoles. Había munchos correos diciendo que por favor que se mandaren en castiellanu que nun lu entendíen. Los más receptivos creo que són los gallegos y los catalanes. Noticies de lAxencia publicáronse en periódicos como  Avui, Deia, Faro de Vigo, El Correo Gallego y Diario16 que tengamos noticia asina como en munchos más soportes informativos y revistes. Tamién publicónos ABC pero como cartes al director. Al principiu había tamién una estaya cómica, con viñetes o dibuxos, pagradar a la xente, pero hubo que dexala, porque tratándose dAsturies y de tolo esperpéntico que pasa nesta bendita y milenaria tierra yá nun sabíemos estremar qué sección yera la de comedia y cuála la de noticia. La idea foi difundir les noticies en rede  ente varies persones pero ye difícil tratándose dun trabayu que nun tien beneficiu económicu. Per otru llau, són necesarios más calces dinformación, hai munches noticies quel supuestu asturianismu o bablismu nun sé por qué sempeña en silenciar o censurar a la xente, como por exemplu cuando Cataluña y Euscadi abandonen escaldaes el Festival Liet, cuando en Gales deciden implantar les gaites, cuando Valledor y Palacios visten corbata pa saludar a Fidel Castro, cuando se silencia o ignora tolo que fai  ADIC en Sanander o tolo referente a la Lliga de Fútbol de les naciones celtes. LAxencia CPN siempre tará pa informar dello y de munches coses más.